Il-Qorti tal-Appell ikkonfermat it-tħassir taż-żewġ kuntratti tal-imprenditur Mark Gaffarena u l-mara tiegħu Joselle wara li hu appella dan it-tħassir. Il-koppja kienet irċeviet €1.65 miljun fl-2015 mill-Gvern Malti meta ttieħed palazz fi Triq Zekka li kien ta' Gaffarena. Hu kien għadu kif xtara dan il-palazz ġimgħat qabel ma seħħ din l-esproprjazzjoni . Apparti l-profitt li qala', Gaffarena kien ingħata xi art li kien ftit akbar minn għaxar grawnds tal-futbol. Is-Segretarju Parlamentari ta' dak iż-żmien, Michael Falzon, kien sfurzat jirriżenja wara li l-Uffiċċju Nazzjonali tal-Verifika (NAO) ikkonkluda li dan it-trasferiment sar b'kollużjoni bejn il-Gvern u Gaffarena. Fl-2018, il-Qorti ddikjarat li t-trasferimenti saru b'mod illegali u qalet li l-Kummissarju tal-Artijiet kellu jikkumpensa kull sid tal-propjetà imma minflok, sid wieħed biss ingħata kumpens. Sena wara, Gaffarena tilef il-ġlieda legali tiegħu fejn kien qed jipprova jisforza l-bejgħ ta' propjetà fi Triq Zekka fil-Belt Valletta. Fl-2019: Propjetà Triq Zekka: Gaffarena jitlef il-kawża Il-Qorti Ċivili tal-Appell fil-Ġurisdizzju Superjuri, li kienet ippreseduta mill-Imħallfin Giannino Caruana Demajo, Tonio Mallia u Anthony Ellul, ikkonfermat id-deċiżjoni li ttieħdet mill-qorti inferjuri. Hi qalet li l-kumpens kellu jingħata lil kull sid tal-propjetà u li ma setgħetx tifhem kif il-koppja ħasbitha b'mod differenti. Rigward l-irwol tal-eks Prim Ministru Joseph Muscat li fetaħ każ kontra Gaffarena, il-Qorti stqarret li, minkejja li Muscat issottometta l-każ bit-titlu ta' 'Prim Ministru', dan ma kienx ifisser li l-każ kien sottomettat mill-Gvern. Finalment, il-Qorti qalet li l-koppja m'għandiex għalfejn tħallas l-ispejjeż relatati mal-każ imma ordnat li l-perjodu għall-pubblikazzjoni tal-kuntratt ta' tħassir jibda mill-Ħamis. .td_uid_3_61b35711e50a0_rand.td-a-rec-img{text-align:left}.td_uid_3_61b35711e50a0_rand.td-a-rec-img img{margin:0 auto 0 0}